སྤྱི་ལོ་ལོར་རོང་བོ་དགོན་ཆེན་བདེ་ཆེན་ཆོས་འཁོར་གླིང་གི་ཆོས་སྒོ་ཡང་སྐྱར་ཕྱེས་པ་ནས་བཟུང་རིམ་བཞིན་རྒྱུད་པ་གྲྭ་ཚང་རང་གི་སྔོན་ཆད་ཀྱི་གྲྭ་པ་རྒན་པ་འགས་འདོན་ཆོས་སྤྱོད་དང་།ཆོ་ག་ཕྱག་ལེན་རྣམས་ཉམས་པ་སླར་གསོ་དང་མི་ཉམས་པ་གོང་འཕེལ་དུ་བཏང་སྟེ།ཆོས་ཐོག་རྣམས་ཚོགས་ཆེན་འདུ་ཁང་དང་བཀྲ་ཤིས་སྒོ་མང་ནང་གང་རུང་དུ་འཚོགས་ནས་སྔོན་མའི་ཕྱག་སྲོལ་བཟང་བོ་རྒྱུན་འཁྱོངས་བྱས་པར་མ་ཟད།གྲྭ་ཚང་རང་གི་དགོན་ཤུལ་བདག་གཉེར་བྱས།སྤྱི་ལོ་ལོར་རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོ་དབུ་བཞུགས་ཀྱིས་གྲྭ་ཚང་རང་གི་རྒན་པ་རེ་ཟུང་གི་ལས་འགན་ལྕི་མོ་ཕྲག་ཏུ་བླངས་ཏེ།དད་ལྡན་སེར་སྐྱ་མང་ཚོགས་རྣམས་ཀྱི་ཞལ་འདེབས་དང་ངལ་རྩོལ་གནང་བའི་རོགས་རམ་བཅས་ལ་བརྟེན་ནས་འདུ་ཁང་ཆེན་མོ་རྟེན་དང་བརྟེན་པ་བསྐྱར་བཞེངས་མཛད།སྤྱི་ལོ་ལོར་འདུ་ཁང་ཆེན་མོའི་གྲུབ་སྟོན་དང་འབྲེལ་ཆོས་སྒོ་གསར་དུ་ཕྱེས།དེ་ནས་བཟུང་རྒྱུད་པ་གྲྭ་ཚང་གསང་འཛིན་ཆོས་ཀྱི་བང་མཛོད་གླིང་ནས་འདོན་ཆོས་སྤྱོད་དང་།ཆོ་ག་ཕྱག་ལེན།ཐིག་ས་ཆོགགར་ཕྱག་རྒྱ།དབྱངས་རྟ་འདུར་གསུམ།འབུད་རྡུང་དཀྲོལ་གསུམ་སྤྱི་དང་།བྱེ་བྲག་ཏུ་དཔལ་གསང་བ་འདུས་པའི་འཆད་ཉན་སོགས་མཛད་པའི་སྐལ་བཟང་མངོན་དུ་གྱུར།དེ་ནས་རིམ་བཞིན་རྫོང་ཆུང་སྐུ་ཕྲེང་དྲུག་པའི་གཙོས་བླ་མ་དགེ་བཤེས་རྣམས་ཀྱི་ཐུགས་རྗེ་དང་།དད་ལྡན་སེར་སྐྱ་མང་ཚོགས་རྣམས་ཀྱི་རོགས་རམ་བཅས་ལ་བརྟེན་ནས།ད་ལྟ་འདུ་ཁང་ཆེན་མོ་དང་།རྗེ་ལྷ་ཁང་།མགོན་ཁང་སོགས་ལེགས་གྲུབ་བྱུང་ཡོད་པར་མ་ཟད།གྲྭ་ཤག་ལྔ་བཅུ་ཡས་མས་དང་།དགེ་འདུན་པ་བདུན་ཅུ་ཙམ་བཞུགས།